มาร์โกส อากุญญา

มาร์โกส ฮาบิเอร์ อากุญญา (; เกิด 28 ตุลาคม ค.ศ. 1991) เป็นนักฟุตบอลชาวอาร์เจนตินา ปัจจุบันเล่นในตำแหน่งแบ็กซ้ายให้กับเซบิยาและทีมชาติอาร์เจนตินา

สโมสรอาชีพ

เริ่มต้นอาชีพ
อากุญญาเริ่มต้นอาชีพนักฟุตบอลให้กับดอนโบสโกที่บ้านเกิดของเขาโดยลงเล่นในตำแหน่งวิงแบ็กซ้าย 4 ปีถัดมาเขาได้ร่วมทีมเฟร์โรการ์ริลโอเอสเต โดยหลังจากเล่นให้กับทีมสำรองหลายฤดูกาล เขาจึงได้รับการเลื่อนให้ไปเล่นทีมชุดใหญ่ อากุญญาลงเล่นให้กับเฟร์โรการ์ริลโอเอสเต 117 นัด ทำได้ 5 ประตู

ราซินกลุบ
วันที่ 18 กรกฎาคม 2014 อากุญญาย้ายไปร่วมทีมราซินกลุบโดยมีค่าตัว 4,900,000 เปโซ จากนั้นในวันที่ 27 กรกฎาคมปีเดียวกัน เขาลงเล่นนัดแรกให้กับทีมในรอบแพ้คัดออกของโกปาอาร์เฆนตินา ฤดูกาล 2013–14 ที่พบกับซันมาร์ตินเดซันฮวน โดยเขาเป็นคนทำประตูทำให้ทีมชนะ 1–0 และในปีเดียวกันเขาเป็นส่วนหนึ่งของในการชนะเลิศปริเมราดิบิซิออน ฤดูกาล 2014

สปอร์ติงลิสบอน
ในวันที่ 12 มิถุนายน 2017 บิกตอร์ บลังโก ประธานสโมสรราซินได้ยินยันว่าอากุญญาจะย้ายไปร่วมทีมสปอร์ติงลิสบอน หลังการย้ายเขาลงเล่นนัดแรกในนัดที่ชนะอาวึช 2–0 จากนั้นในวันที่ 15 พฤษภาคม 2018 อากุญญาพร้อมทั้งเพื่อนร่วมทีมหลายคนรวมไปถึงผู้ฝึกสอนได้รับบาดเจ็บจากการบุกเข้าโจมตีของแฟนบอลจำนวน 50 คนที่สนามซ้อม หลังจากทีมจบฤดูกาลด้วยอันดับที่ 3 ในลีกและพลาดการไปเล่นในยูฟ่าแชมเปียนส์ลีกรอบคัดเลือก

เซบิยา
วันที่ 14 กันยายน 2020 อากุญญาย้ายไปร่วมทีมเซบิยาโดยเซ็นสัญญาเป็นเวลา 4 ปี และหลังจากนั้นในวันที่ 4 เมษายน 2021 เขาทำประตูแรกให้กับทีมในนัดที่ชนะอัตเลติโกมาดริด 1–0

การเล่นทีมชาติ
วันที่ 15 พฤศจิกายน 2016 อากุญญาลงเล่นให้กับทีมชาติอาร์เจนตินานัดแรกในฟุตบอลโลก 2018 รอบคัดเลือกที่พบกับโคลอมเบีย และในเดือนพฤษภาคม 2018 เขามีชื่อเป็น 35 คนสุดท้ายเพื่อไปแข่งในฟุตบอลโลก 2018 ที่ประเทศรัสเซีย

สถิติอาชีพ

สโมสร

ทีมชาติ

เกียรติประวัติ

สโมสร
ราซินกลุบ
 ปริเมราดิบิซิออน: 2014
สปอร์ติงลิสบอน
 Taça de Portugal: 2018–19
 Taça da Liga: 2017–18, 2018–19

ทีมชาติ
อาร์เจนตินา
 ฟุตบอลโลก: 2022
 โกปาอาเมริกา: 2021
 ซูเปร์กลาซิโกเดลัสอาเมริกัส: 2017

อ้างอิง

แหล่งข้อมูลอื่น

กองหลังฟุตบอล
นักฟุตบอลชาวอาร์เจนตินา
นักฟุตบอลทีมชาติอาร์เจนตินา
ผู้เล่นในฟุตบอลโลก 2018
ผู้เล่นในโกปาอาเมริกา 2019
ผู้เล่นในโกปาอาเมริกา 2021
ผู้เล่นในฟุตบอลโลก 2022
ผู้เล่นในชุดชนะเลิศโกปาอาเมริกา
ผู้เล่นในชุดชนะเลิศฟุตบอลโลก
ผู้เล่นในปริเมราดิบิซิออนเดอาร์เฆนตินา
ผู้เล่นราซินกลุบเดอาเบยาเนดา‎
ผู้เล่นในปรีไมราลีกา‎
ผู้เล่นสปอร์ติงลิสบอน
ผู้เล่นในลาลิกา
ผู้เล่นสโมสรฟุตบอลเซบิยา